Parler

Parler (מהמילה הצרפתית "לדבר") היא רשת חברתית אמריקאית, שהוקמה באוגוסט 2018 על ידי ג'ון מייץ ונחשבת כחלופה לטוויטר ופייסבוק. הרשת משווקת את עצמה כרשת הבנויה על בסיס של כבוד לפרטיות, חופש ביטוי ומדיניות ארגונית אתית ושקופה. קהילת Parler בנויה ממגוון רחב של אנשים מהימין הפוליטי, שמתנגדים לצנזורה הקיימת לטענתם ברשתות חברתיות אחרות כגון טוויטר. Parler הוקמה באוגוסט 2018 על ידי ג'ון מייץ, בוגר אוניברסיטת דנוור. בסיס המשתמשים ברשת בשנה שלאחר הקמתה היו תומכי נשיא ארצות הברית דונלד טראמפ ומשתמשים מערב הסעודית. מדצמבר 2018 עד 2019 גבר השימוש בשירות, לאחר שאישים שמרנים בולטים, ביניהם בראד פרסקייל, הסנטור מייק לי, הפעילה קנדיס אוונס, ומשתמשים אחרים שנחסמו ברשתות אחרות, נרשמו לשירות ופרסמו את הרשת בפלטפורמות אחרות. במאי 2019 עמד מספר המשתמשים הרשומים על כ-100,000. ביוני 2019 נוספו כ-200,000 משתמשים חדשים, רובם סעודים, בעקבות טענות שטוויטר מצנזרת משתמשים שמביעים תמיכה במשפחת המלוכה הסעודית. בסוף יוני 2020, לאחר שסימנה טוויטר מספר ציוצים של טראמפ כמפירים את תנאי השימוש, המליצו על הרשת מספר משתמשי טוויטר הקשורים לקמפיין הבחירות של טראמפ. בעקבות זאת, הוכפל מספר המשתמשים ברשת ממיליון לשני מיליון משתמשים בתוך שבוע אחד. לדברי המנכ"ל ג'ון מייץ השירות עדיין לא היה רווחי. בתחילת יולי עמד מספר המשתמשים על כ-2,700,000. לקראת הבחירות בארצות הברית ובתקופה שאחריהן טוויטר תייגה ציוצים רבים של טראמפ כלא אמינים, והרשת זכתה לגל נוסף של גידול במספר המשתמשים. באמצע דצמבר 2020 מנתה הרשת 12 מיליון משתמשים, ולקראת אמצע ינואר עמד מספר המשתמשים על 15 מיליון. בנובמבר 2020 פורסם ב"וול סטריט ג'ורנל" שהחברה ממומנת על ידי רוברט מרסר, שהיה גם מהבעלים של קיימברידג' אנליטיקה, ועל ידי בתו רבקה. ב-9 בינואר 2021 נחסם היישומון של החברה להורדה מחנות האפליקציות Google Play, ואפל הודיעה שתסיר את היישומון מ-App Store תוך 24 שעות. באותו יום בוצעו 210,000 הורדות של היישומון מ-App Store, לעומת 55,000 הורדות יום קודם לכן. יום למחרת הכריזה אמזון שתפסיק להעניק לחברה גישה לשירותי ה-Amazon Web Services שלה תוך 24 שעות ובתגובה לכך תבעה הרשת החברתית את אמזון. מנכ"ל החברה ג'ון מייץ הכריז שהשירות לא יהיה פעיל למשך לפחות שבוע בזמן שהחברה מכינה תשתיות חלופיות. ב-15 בינואר עלה האתר בגרסה סטטית ובו עדכונים מטעם צוות Parler. מייץ אמר שהוא סבור שהרשת תחזור לפעילות עד סוף ינואר. ב-29 בינואר 2021 פיטר הדירקטוריון של Parler את המנכ"ל ג'ון מייץ, ומינה את מארק מקלר למנכ"ל זמני. דן בונדיגו, אחד המשקיעים של החברה, טען שמייץ פוטר משום שניסה לקדם פיקוח על תכנים בפלטפורמה. ב-15 בפברואר 2021 עלה האתר מחדש בגרסתו המלאה. ב-17 במאי 2021 הוחזר היישומון לחנות App Store, לאחר שהחברה יישמה אלגוריתם בינה מלאכותית שיזהה "תוכן שנאה" ויתייג אותו. הגרסה שעלתה לחנות App Store מונעת ממשתמשים לצפות בתכנים אלה, אף שהם עדיין זמינים למשתמשים באתר. ב-2 בספטמבר 2022 הוחזר היישומון לחנות Google Play, לאחר "שינויים", שלא פורטה מהותם, שנערכו ביישומון על מנת שיעמוד בכללי החנות. ב-16 בספטמבר 2022 הכריזה החברה על רכישת חברת מחשוב הענן Dynascale ועל ארגון מחדש של החברה תחת תחת חברת אם בשם Parlement Technologies. ב-17 באוקטובר 2022, כשבועיים לאחר שחשבונותיו של קניה וסט נחסמו ברשתות החברתיות פייסבוק, טוויטר ואינסטגרם, הודיעה חברת האם הטרייה Parlement Techonologies על מכירת הרשת החברתית לוסט, עד סוף שנת 2022. בדצמבר הודיעה החברה על "הסכמה הדדית" לביטול העסקה. באפריל 2023 נמכרה החברה לחברת Starboard, שסגרה את הרשת החברתית למשך מספר חודשים. הרשת הפכה מחדש לזמינה בפברואר 2024, אך זמן קצר לאחר מכן הגישה Parlement Technologies בקשה לפשיטת רגל. Parler מאפשרת למשתמשים לכתוב פוסטים, המכילים עד 1,000 תווים. משתמשים יכולים להצביע בעד (Upvote) פוסטים, לשתף אותם (Echo), להגיב להם ולצפות בסטטיסטיקות של הפוסט. כמו כן ניתן להצביע בעד או נגד תגובות ולהגיב להן. משתמשים יכולים לעקוב (Follow) אחרי משתמשים אחרים כדי לראות פוסטים שהעלו בפיד (אנ') שלהם. משתמשים מאומתים יכולים לשלוח הודעות פרטיות למשתמשים אחרים. על פי מדיניות חופש הביטוי של Parler, הרשת מתירה תכנים שייחשבו פוגעניים בפלטפורמות אחרות, אך אוסרת העלאת תכנים שמהווים עבירה על החוק, דיוג, דוקסינג, איומים באלימות או ספאם. מעבר להגבלות אלה, הרשת אינה מסירה פוסטים שהועלו על ידי המשתמשים ואינה מפעילה מערכת בדיקת עובדות, אך מאפשרת למשתמשים להגדיר את התוכן שיוצג להם כך שלא יכלול תכנים מסוגים מסוימים או פוסטים שמכילים מילות מפתח מסוימות. Parler פופולרית בקרב אנשים החוששים שייחסמו או יוגבלו ברשתות אחרות דוגמת טוויטר, Reddit ופייסבוק. אתר החדשות "הפורוורד" ציין את נוכחותו של תוכן אנטישמי ונאו-נאצי ברשת, ומספר עיתונים אחרים דיווחו על הסתה, תיאוריות קונספירציה, לאומנות לבנה ואף תמיכה בקו קלוקס קלאן. עם זאת, אתר החדשות "פורבס" טען שרוב אתרי החדשות מסקרים את Parler באופן לא אובייקטיבי. על אף הטענות שרוב התכנים באתר הם תכנים של ימין אלטרנטיבי, נאו-נאציזם, אנטי-פמיניזם וגזענות, לדברי המנכ"ל לשעבר ג'ון מייץ, הרשת כוללת גם אנשי שמאל וחברים בתנועת "חיי שחורים נחשבים". על פי אתר החדשות "ניוז בריק", ברשת חברים רבים שכלל לא עוסקים בפוליטיקה. בשנים 2020―2021 היה יאיר נתניהו פעיל ברשת, וסיפק לה תכנים תמורת תשלום. MINDS מדיה וקבצים בנושא Parler בוויקישיתוף אתר האינטרנט הרשמי של Parler Parler, ברשת החברתית אקס (טוויטר) Elizabeth Katie Cuillford Paul, Unhappy with Twitter, thousands of Saudis join pro-Trump social network Parler, Reuters, ‏June 14, 2019 Mike Isaac and Kellen Browning, Fact-checked on Facebook and Twitter, conservatives switch their apps: ‘If there is no one to argue with ... how long will it last?’, Chicago Tribune, ‏11 November 2020 (באנגלית) About Parler, Parler.com (באנגלית) (ארכיון) Aaron Pressman, Parler is the new Twitter for conservatives. Here’s what you need to know, Fortune, ‏June 29, 2020 (באנגלית) Ben Schreckinger, Amid censorship fears, Trump campaign 'checking out' alternative social network, Politico, ‏May 28, 2019 (באנגלית) יובל מן, טראמפ רוצה שתעברו לרשת חברתית חדשה, באתר ynet, 25 ביוני 2020 Evie Fordham, Alternative social media Parler added 1M users in a week, still not profitable: CEO, Fox Business, ‏June 29, 2020 (באנגלית) John Matze on Parler: Parler has 2.7m users now, Parler, ‏July 3, 2020 (באנגלית)(הקישור אינו פעיל) יסמין יבלונקו, ‏מטראמפ ועד יאיר נתניהו: הכירו את הרשת החברתית האנונימית של הימין השמרן, באתר גלובס, 13 ביולי 2020 Parler 'free speech' app tops charts in wake of Trump defeat, BBC, ‏10 November 2020 (באנגלית) Pamela Hazelton, Why Millions Are Flocking to Parler, the Free Speech Social Media Network, News Break, 18 December 2020 (באנגלית) Jack Nicas and Davey Alba, How Parler, a chosen app of Trump fans, became a test of free speech, mccall.com, 11/1/2021 (באנגלית) Jeff Horwitz and Keach Hagey, "Parler, Backed by Mercer Family, Makes Play for Conservatives Mad at Facebook, Twitter", The Wall Street Journal", November 14 2020 חדשות חוץ, אחרי המהומות בוושינגטון: אפליקציית פרלר הוסרה מגוגל, באתר כלכליסט, 9 בינואר 2021 יניב אביטל, טוויטר חסמה את טראמפ לכל החיים; גוגל ואפל חוסמות את הרשת החברתית של השמרנים, באתר גיקטיים, ‏9 בינואר 2021 Jonathan Shieber, Parler jumps to No. 1 on App Store after Facebook and Twitter ban Trump, techcrunch.com, 9 January 2021 (באנגלית) חדשות חוץ, אחרי שסגרה לה את הברז: פרלר תובעת את אמזון, באתר כלכליסט, 12 בינואר 2021 רועי ברק, ‏חברת פרלר תובעת את אמזון לאחר שהורדה משרתי הענן שלה, באתר גלובס, 11 בינואר 2021 Jonathan Shieber and Danny Crichton, Amazon Web Services gives Parler 24-hour notice that it will suspend services to the company techcrunch.com, 9 January 2021, (באנגלית) (Parler.com בארכיון Wayback Machine (אורכב 19.01.2021)) Brian Flood, Parler CEO ‘confident’ platform will return by month’s end after weekend of positive developments Fox News, 18/1/2021 (באנגלית) Brian Flood, Parler CEO John Matze says he’s been terminated by board: ‘I did not participate in this decision’, Fox Business, ‏3 February 2021 Jack Phillips, Parler CEO Says Social Media App Is Back Online, Gets New Servers, The Epoch Times 15 February 2021 Michael Kan, Parler CEO Fired Over Content Moderation Push, PCMag, ‏4 February 2021 Alison Durkee, Parler Is Back On Apple’s App Store Following Post-Jan. 6 Ban, Forbes, ‏1 באפריל 2021 Kevin Randall, Social app Parler is cracking down on hate speech — but only on iPhones, The Washington Post, ‏1 באפריל 2021 Taylor Hatmaker, Google lets the Parler app back into the Play Store, TechCrunch, 3 September 2022 Parler Now App Available on Google Play Store, בבלוג הרשמי של Parler, ‏ 2 בספטמבר 2022 Parler Acquires Private Cloud Company, בבלוג הרשמי של Parler, ‏ 16 בספטמבר 2022 Social media app Parler buys cloud-services provider, Reuters, ‏5 באוגוסט 2022 Kanye West agrees to buy social media app Parler, Reuters, ‏17 באוקטובר 2022 חדשות חוץ, "עסקה שתשנה את העולם": קניה ווסט קונה את הרשת החברתית הימנית פרלר, באתר כלכליסט, 17 באוקטובר 2022 Rachel Lerman, Kanye West will not buy Parler after all, The Washington Post, ‏1 בדצמבר 2022 Elaboration on Guildelines , legal.parler.com (באנגלית) Shelly Childers, Parler: New social media platform with no fact-checking rises in popularity, ABC11, ‏10 November 2020 (באנגלית) Community Guildelines , legal.parler.com (באנגלית) ליזה הובר, Living in the Filter Bubble, באתר oif.ala.org‏, 23 בנומבר 2020 (באנגלית) A complete guide to finding your favorite banned celebrity online, Spectator USA, ‏May 7, 2019 (באנגלית) Isaac Saul, This Twitter Alternative Was Supposed To Be Nicer, But Bigots Love It Already, The Forward, ‏July 18, 2019 (באנגלית) Adam Smith, Parler: What is the app that MPs and right-wing celebrities are joining?, Independant, ‏24 June 2020 (באנגלית) Danny Portson, Parler — the site where hate speech is free, The Times, ‏18 October 2020 (באנגלית) John Scott Lewinski, Media Sites Clash Over Status Of Conservative Twitter Rival Parler, Forbes, ‏July 17, 2020 (באנגלית) גור מגידו, הקשר המסחרי הסודי בין יאיר נתניהו לרשת החברתית של הימין הקיצוני, באתר TheMarker‏, 30 בספטמבר 2024